Onderhoud met Satan oor Deon Maas | Nathan Bond's TART Remarks
Religion: Respect? Ridicule! Onderhoud met Satan oor Deon Maas
Nadat Rapport die Deon Maas rubriek gekanselleer het, het Nathan Bond met Satan gesels en ook dié herrie bespreek.
NB: Baie dankie vir hierdie geleentheid… ek is onseker oor hoe ek u moet aanspreek…
L: Kyk, ek sê altyd vir my amptenare dat die dood en plesier nou verwant is. Neem nou maar die opperste plesier wat daar vir mense is – seks: die liggaamshoudings en die krete is byna presies soos die van mense wat pynlik sterf. Wanneer slegte goed gebeur is dit altyd ék; goeie goed is altyd… jy weet wie. As jy by fyndraai kom en 'n orgasme kom soos 'n tsoenami aan, dan's dit "O, God, ek kom!", as jy uitgeput en swetend na jou asem lê en hyg en jy moet opstaan om na vroulief se aandete terug te gaan, en die skuldgevoel kom soos 'n toenami aan, dan's dit "The Devil made me do it." Hemel in die hiernoumaals is altyd ék; hemel in die hiernamaals is altyd… jy weet wie.
NB: Mense voel baie sterk oor u, Lucifer. In Suid Afrika het een van die grootste Afrikaanse kerke, die NG Kerk, vroeër vanjaar tydens sy algemene sinode moeilikheid onder kerkbankers gehad omdat daar 'n verslag ingedien is wat u bestaan ontken.
L (lag saggies): Tja, ek het gesien.
NB: Die grootste Afrikaanse weekblad, die Sondagkoerant Rapport, het ook 'n rubriek gekanselleer omdat die skrywer, ene Deon Maas, verdraagsaamheid bepleit het en Satanisme as voorbeeld gebruik het – 'n voorbeeld van iets wat mense gewoon nie kan gedoog nie.
L: Ek het dit gelees, ja.
NB: Hoe voel u oor mense se vrees en weersin oor "die Duiwel"?
L: Ek meen dit is baie amusant. Mense identifiseer sterk met my. Daarom, meen ek, die weersin. Mense voel skuldig dat die goed wat hulle in mý naam kán doen baie lekkerder is as die goed wat hulle in jy weet wie se naam móét doen.
L: Ek weet nie. Daar's baie stories. Daai retard wat Openbaring geskryf het – how's that, hey? – praat van 'n poel van vuur. Maar ek weet nie. God was báie lanklaas hier op aarde. Ek dink Hy het die plek vergeet. Kyk, toe Jesus destyds hier weg is, het hy gesê hy kom sommer gou weer terug om daai spul useless bedelaars wat hom oral gevolg het te kom haal. Maar waar is Jesus? Hê? Sê my! Waar is Jesus? Wég!
L: Kyk, man. Hoekom sal ek mense nou wil uitwis? Hoe meer mense hoe meer kan ek God irriteer. Hy maak 'n reël; ek wys op die dinamika van Dramakween se ontwerpe en die mense kies vir my. Ek vervul 'n onmisbare rol! As ek nie daar was nie, sou mense self verantwoordelikheid moes neem vir hulle dade. Nou's dit, laaik, "Sorry, the devil made me do it!" Mense kan nie sonder my lééf nie, man! En solank die produk in mense se behoefte voorsien, meen ek ek sal in besigheid bly!
NB: Al meen die NG Kerk se slim manne dat u nie bestaan nie?
L: Natúúrlik! As die NG Kerk se slim manne reg was, sou daar mos nie so 'n ophef oor Deon Maas se verwysing na my gewees het nie. Laat ek jou iets vertel: As jy in mense se koppe bestaan, dan bestáán jy! Vat nou maar vir jy weet wie…